text: Lapse üldine koormus ei peaks suurenema, aga koormus selles valdkonnas, kus on anne ja loomupärane huvi, peaks püsima algkoolist gümnaasiumi lõpuni. Õpetajal peaks olema lihtsalt kättesaadavaid abivahendeid, et seda koormust tagada. Õpetaja ei peaks olema kohustatud «laia matemaatikat» või «laia loodusõpetust» ise välja mõtlema, kui väikese kooli klassi satub erihuviga laps. Piisaval hulgal lisamaterjale peaks olema riigi toel välja töötatud ja kõigile koos metoodiliste juhistega kättesaadavad.